লৌহমানব গাদ্দাফি : গাদ্দাফি ছিলেন আফ্রিকা ও আরববিশ্বের দীর্ঘ সময়ের শাসক। তার ৪২ বছরের শাসনামলের বিরুদ্ধে গণজাগরণ শুরু হয় ১৫ ফেব্রুয়ারি ২০১১। বিক্ষোভ দিয়ে শুরু হলেও গাদ্দাফির কঠোর দমন-পীড়নের মুখে গণজাগরণ রূপ নেয় গৃহযুদ্ধে। এক পর্যায়ে ১৯ মার্চ বিদ্রোহীদের সমর্থনে গাদ্দাাফি বাহিনীর বিরুদ্ধে বিমান হামলা শুরু করে ন্যাটো। অভিযানের নাম দেয়া হয় “অপারেশন অডিসি ডন”। ২০ আগস্ট থেকে ন্যাটো বাহিনীর সামরিক সহায়তা নিয়ে সরকারবিরোধী যোদ্ধারা ত্রিপোলির কেন্দ্রস্থল সারিম স্ট্রিটের বেননবী মসজিদ থেকে “অপারেশন মারমেইড ডন” শুরু করে। বিদ্রোহীদের আপসহীন হামলায় ২২ আগস্ট অবসান ঘটে লিবিয়ায় গাদ্দাফির ৪২ বছরের শাসনামলের। ২৩ আগস্ট বিদ্রোহীরা দখল করে নেয় গাদ্দাফির সেনা ঘাঁটি এবং ত্রিপোলির কেন্দ্রবিন্দুতে অবস্থিত “বাব আল আজিজিয়া”। ১৭ অক্টোবর গাদ্দাফির শক্ত ঘাঁটি বলে পরিচিত ‘বনি ওয়ালিদ’ দখল করে বিদ্রোহী বাহিনী। সবশেষে ২০ অক্টোবর তার জন্মস্থান সিরত শহরে লড়াইয়ে নিহত হন গাদ্দাফি।